Kúpna  zmluva
o kúpe nehnuteľnosti, uzavretá dňa 9.03.2012 v Haliči,  okr. Lučenec, podľa ustanovenia                                                                                                                                                                                                                                                                                                                                                                                                                                        § 588 a nasl. Občianskeho zákonníka,  medzi účastníkmi : 

I.	1. Elena H., rod., ,  bytom Halič, PSČ 985 11, občan Slovenskej republiky, 
2. Mária T, bytom Lučenec,  občan Slovenskej republiky, 
3. Eva H.  bytom Lučenec, občan Slovenskej republiky
                              všetci na strane  jednej ako  predávajúci 
                                                                           a
II.	OBEC HALIČ, so sídlom Halič, Mieru  č. 66,  PSČ 985 11,  IČO: 00316091, zastúpená štatutárnym zástupcom Vladimírom Rehanekom, starostom obce, 
                             na strane druhej ako  kupujúci.

                              Účastníci  po vzájomnej dohode uzavreli medzi  sebou túto
                                                      k ú p n u    z m l u v u

                                                                       Čl. 1
                                                              Predmet zmluvy
         1/ Predávajúci I. 1., EH,  2. MT, 3. EH,  sú podielovými spoluvlastníkmi, každá v 2/6-nách, k  nehnuteľnosti – pozemku - parc. registra “C“ :  C-KN č. 715/9 o výmere 712 m2 – záhrady, zapísanej na LV č. 472 k.ú. Halič.  Z uvedenej parcely bola geometrickým plánom  č. 35133872-34/2011 zo dňa 07.04.2011, úradne overeným Správou katastra v Lučenci dňa 15.04.2011 č. 141/2011, odčlenená  novovytvorená parcela registra „C“-  parc. C-KN č. 715/57 o výmere 165 m2 – záhrady. 
         2/ Predávajúci I. 1., EH,  2. MT, 3. EH odpredávajú kupujúcej obci Halič novovytvorený pozemok - parc. C-KN č. 715/57 o výmere 165 m2 – záhrady  v celosti, za kúpnu cenu uvedenú v čl. 2/1 tejto zmluvy.
         3/ Kupujúci II.  Obec Halič – odkupuje od predávajúcich pozemok uvedený v čl. 1/2 v celosti, za  kúpnu cenu uvedenú v čl. 2/1 tejto zmluvy do výlučného vlastníctva.

Čl. 2.
                                                                  Kúpna cena
        1/ Cena za predávané nehnuteľnosti bola  účastníkmi zmluvy dohodnutá vo výške  8,30 Eur za 1m2 odpredávanej plochy, t.j. spolu za pozemok vo výmere 165 m2, ktorý je predmetom zmluvy podľa čl. 1, je kúpna cena 1369,50 Eur,  slovom  jedentisíctristošesťdesiatdeväť Eur a 50 eurocentov. Podiel každej predávajúcej na kúpnej cene je 456,50 Eur.
          2/ Kupujúci sa zaväzuje  kúpnu cenu v uvedenej  výške  zaplatiť predávajúcim do troch dní po zápise vkladu vlastníckeho práva do katastra nehnuteľností.
        
              Čl. 3.
                                                            Prevod vlastníctva
          1/ Prevod vlastníckeho práva k predávanej nehnuteľnosti – pozemku, uvedenej  v čl.1 tejto zmluvy  z predávajúcich na kupujúceho, nastáva dňom zápisu vkladu  vlastníctva v prospech nadobúdateľa do katastra nehnuteľností  na Katastrálnom úrade – Správe katastra v Lučenci.
           2/ K odovzdaniu nehnuteľnosti - pozemku, ktorý je predmetom tejto kúpnej  zmluvy, zo strany účastníkov, dôjde ihneď po podpise kúpnej zmluvy.

                                                                     Čl. 4.
                                                               Iné dojednania
          1/ Účastníci zmluvy berú na vedomie, že po  zápise vkladu vlastníckeho práva do katastra nehnuteľností  vznikne v prospech nadobúdateľa  - Obce Halič výlučné vlastníctvo pozemku - novovytvorenej parcely registra „C“ parc.  C-KN č. 715/57 o výmere 165 m2 – záhrady.
          2/ Predávajúci I. 1., 2., 3., oznamujú kupujúcemu, že na ich podiely na pozemku, ktorý je predmetom tejto zmluvy je zriadené vecné bremeno C2, C3, C4 v prospech Stredoslovenskej vodárenskej spoločnosti, a.s. Banská Bystrica, IČO 36056006, ako vecné právo umiestnenia stavby verejnej kanalizácie a právo prístupu mechanizmami a pešo na dotknuté pozemky za účelom výstavby, prevádzky, údržby, opráv, odstraňovania porúch ako aj rekonštrukcii verejnej kanalizácie, ktoré právo bolo zapísané pod č. V 2634/2008 z 19.08.2008-196/08. Súčasne prehlasujú, že predávaný   pozemok nie je zaťažený inými ťarchami, resp. inými  právnymi vadami ktoré by bránili kupujúcemu v užívaní  nehnuteľnosti a na ktoré by mali kupujúceho upozorniť.  Súčasne prehlasujú, že sú im nie známe žiadne zjavné resp.  skryté vady, ktoré by znemožňovali kupujúcemu kupovanú  nehnuteľnosť užívať resp. by užívanie bolo sťažené.
          3/ Kupujúci II. vyhlasuje, že  s nadobudnutím vlastníctva pozemku, ktorý je predmetom tejto zmluvy, preberá v plnom rozsahu ťarchu – vecné bremeno zriadené v prospech Stredoslovenskej vodárenskej spoločnosti, a.s. Banská Bystrica, IČO 36056006, ako vecné právo umiestnenia stavby verejnej kanalizácie a právo prístupu mechanizmami a pešo na dotknuté pozemky za účelom výstavby, prevádzky, údržby, opráv, odstraňovania porúch ako aj rekonštrukcii verejnej kanalizácie, ktoré právo bolo zapísané pod č. V 2634/2008 z 19.08.2008-196/08. Súčasne vyhlasuje, že mu je stav kupovaného pozemku známy z vykonanej ohliadky,  pričom nezistil žiadne zjavné vady a nedostatky, ktoré by  mu bránili nehnuteľnosť užívať. Uvedené nehnuteľnosti kupuje za účelom vyporiadania vlastníctva  technickej vybavenosti obce – obecnej kanalizácie a chodníka.
          4/ Účastníci zmluvy sa dohodli, že po podpise tejto  kúpnej  zmluvy, do vykonania zápisu do katastra  nehnuteľností, sú touto zmluvou viazaní a s predmetom kúpy  nemôžu nakladať.
          5/  Odkúpenie nehnuteľnosti kupujúcim bolo schválené Obecným zastupiteľstvom v Haliči uznesením č. B/4 zo dňa 13.04.2012. Uznesenie Obecného zastupiteľstva v Haliči tvorí prílohu návrhu na vklad vlastníckeho práva do katastra nehnuteľností.
          6/ Účastníci zmluvy sa dohodli, že vzťahy vyplývajúce  z kúpy a  predaja  predmetu tejto zmluvy, ktoré nie sú  zmluvou upravené, sa budú riadiť príslušnými ustanoveniami  Občianskeho zákonníka.                                                                 

                                                                        Čl. 5
                                                          Záverečné ustanovenia
             1/ Účastníci zmluvy berú na vedomie, že po zápise  vkladu vlastníckeho práva do katastra nehnuteľností na  Katastrálnom úrade Správe katastra v Lučenci, bude  v prospech kupujúcej obce založený nový list  vlastníctva  s nasledovným obsahom :

- v časti A LV :  C-KN č. 715/57 o výmere 165 m2 – záhrady

- v časti B LV :  Obec Halič, Halič, Mieru č. 66,  IČO:  00316091, SR
                           podiel : 1/1
                           číslo zápisu tejto zmluvy
- v časti C LV : 
Vecné bremeno v prospech Stredoslovenskej vodárenskej spoločnosti, a.s. Banská Bystrica, IČO 36056006, ako vecné právo umiestnenia stavby verejnej kanalizácie na pozemku parc. C-KN č. 715/57 v k.ú. Halič v rozsahu vyznačenom v GP č. 36624039-74/2007 z 02.07.2007  a právo prístupu mechanizmami a pešo na dotknuté pozemky za účelom výstavby, prevádzky, údržby, opráv, odstraňovania porúch ako aj rekonštrukcii verejnej kanalizácie, ktoré právo bolo zapísané pod č. V 2634/2008 z 19.08.2008-196/08.

             2/ Táto kúpna  zmluva je vyhotovená v 6 vyhotoveniach, po jednom pre každého účastníka  a 2 vyhotovenia pre vykonanie zápisu vkladu vlastníctva do KN.
             3/ Účastníci sa dohodli, že táto kúpna  zmluva nadobudne účinnosť nasledujúci deň po jej zverejnení na úradnej tabuli obce a webovom sídle kupujúceho.	
	Účastníci po prečítaní zmluvy výslovne  prehlásili, že táto zmluva obsahuje ich slobodne a vážne  prejavenú vôľu a na znak súhlasu s jej obsahom ju  podpísali.                                                           

                                                     V Haliči, dňa  8.03.2012,

                                               
 Predávajúci :                                                                                     Za kupujúceho :

 ......................................                                                               .......................................                                                                               
                                                                                                        Vladimír Rehanek
                                                                                                               starosta obce

.………………………..

.......................................